Ranskan hallituksen täys­käännös ei riitä kaikille mielen­osoittajille – ”Ranskalaiset eivät halua leivän­muruja, vaan koko patongin”

Osa mielenosoittajista on tyytymättömiä siihen, että sähkön ja kaasun hinnankorotuksia ei poisteta, vaan ne ainoastaan jäädytetään.

Ranskan hallitus aikoo jäädyttää puoleksi vuodeksi suunnitelmat korottaa sähkön ja kaasun hintaa. Pääministeri Édouard Philippe kertoi asiasta tv-puheessaan tiistaina päivällä.

”Pitäisi olla sokea ja kuuro, jotta ei näkisi ja kuulisi tätä vihaa”, pääministeri sanoi uutistoimisto AFP:n mukaan viitaten kansalaisten tyytymättömyyteen.